रोजगार की मांग पर जेओसीपी में काम बंद कराया
घाटोटांड़| लइयाेदक्षिणी पंचायत के ग्रामीणों ने गुरूवार को झारखंड उत्खनन परियोजना का काम बंद करा दिया। प्रबंधन विरोधी नारे के साथ प्रोजेक्ट ऑफिस से सभी कर्मियों को बाहर निकालकर गेट पर ताला मार दिया। ग्रामीण ने विशाल रैली का प्रदर्शन कर पारंपरिक हथियारों से लैस होकर आंदोलन में शामिल हुए। मौके पर जगलाल सिंह, दयानंद महतो, तेजनारायण करमाली, बासुदेव महतो, प्रकाश महतो, महादेव महतो, नेपाल रजवार, रूपलाल महतो, जलेश्वर महतो, नागेश्वर महतो शामिल थे।
लइयो दक्षिणी पंचायत के मुखिया धनेश्वर प्रसाद महतो के नेतृत्व में ग्रामीणों ने आंदोलन किया। आंदोलन से पूर्व प्रबंधन को चार सूत्री मांग पत्र सौपा गया था। जिसकी मांगे पूरी नहीं होने पर आंदोलन किया गया।
ग्रामीणों ने बताया कि हमलोगों ने प्रबंधन के समक्ष चार मांगो को रखा था। जिसमें वैकल्पिक रोजगार की व्यवस्था की जाए। अधिग्रहित जमीन के बदले नौकरी और मुआवजा दिया जाए। गोसी से लइयो तक सड़क निर्माण किया जाए। शुद्ध पेयजल की व्यवस्था की जाए शामिल हैं।
पुलिस ने दोनों पक्षों के बीच बनाई सहमति
वेस्ट बोकारो पुलिस ने आंदोलनकारियों और प्रबंधन के बीच वार्ता कराने की पहल की। प्रबंधन ने ग्रामीणों से चार सूत्री मांगो पर 27 दिसबंर को वार्ता करने का समय मांगा है। इधर, आंदोलनकारियों ने प्रबंधन कि ओर से मांगे गये समय पर सहमति जताई। जिसके बाद ग्रामीणों ने आंदोलन को स्थगित कर दिया गया और वापस लौट गये।
hin_Deva hin_Deva hin_Deva hin_Deva hin_Deva hin_Deva